የኢትዮ ሱዳን የኤሌክትሪክ ሃይል ማስተላለፊያ ዛሬ ይመረቃል
አዲስ አበባ፤ ህዳር 25/2006 (ዋኢማ) ¬- በምስራቅ ሱዳን የገዳሪፍ ግዛት ውስጥ የሚገኘው የኢትዮ ሱዳን የ100 ሜጋ ዋት የኤሌክትሪክ ሃይል ማስተላለፊያ ግሪድ የሁለቱ ሃገራት ከፍተኛ ባለስልጣናት በተገኙበት በዛሬው እለት ይመረቃል።በኢትዮጽያና ሱዳን የጋራ ድንበር ኮሚሽን ስብሰባ በኋላ እንደሚመረቅ ነው የሚጠበቀው ።ይህ የኤሌክትሪክ ማስተላለፊያ ግሪድ ላለፉት አራት አመታት ግንባታው ሲከናወን የቆየ ሲሆን፥ የመስመር ዝርጋታው 354 ኪሎ ሜትር የሚሸፍንና 230 ሺህ ኪሎ ቮልት የኤሌክትሪክ ሃይል የመሸከም አቅም ያለው ነው።የኢትዮ ሱዳን የኤሌክትሪክ ማስተላለፊያ ግሪድ ሰባት የሚሆኑ የማከፋፈያ ጣቢያዎችን የማስፋፋትና አዲስ የመትከል ስራንም በውስጡ አጠቃሏል።ፐሮጀክቱን ለማጠናቀቅ በኢትዮጵያ በኩል በአለም ባንከና በኢትዮጵያ መንግስት ትብብር የተገኘ 40 ሚሊየን ዶላር የፈጀ ሲሆን ፥ በሱዳን በኩል ደግሞ እስከ 30 ሚሊየን ዶላር እንደፈጀ ለማወቅ ተችሏል።ኢትዮጵያ ከራሷ አልፋ የምስራቅ አፍሪካ ሃገራትንና መዳረሻዎችን በኤሌክትሪክ ሃይል ለማስተሳሰር ጠንካራ ዓላማን አንግባለች።(ኤፍ ቢ ሲ)